CELEX: 62013CN0175
Language: fi
Date: 2013-03-28 00:00:00
Title: Asia C-175/13: Ennakkoratkaisupyyntö, jonka Riigikohus (Viro) on esittänyt 28.3.2013 — MTÜ Liivimaa Lihaveis v. Viro-Latvia -ohjelman 2007–2013 seurantakomitea

1.6.2013   
            
            
               FI
            
            
               Euroopan unionin virallinen lehti
            
            
               C 156/24
            
         Ennakkoratkaisupyyntö, jonka Riigikohus (Viro) on esittänyt 28.3.2013 — MTÜ Liivimaa Lihaveis v. Viro-Latvia -ohjelman 2007–2013 seurantakomitea
   (Asia C-175/13)
   2013/C 156/39
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Riigikohus
   
      Pääasian asianosaiset
   
   
      Valittaja: MTÜ Liivimaa Lihaveis
   
      Vastapuoli: Viro-Latvia -ohjelman 2007–2013 seurantakomitea
   
      Muu osapuoli: Eesti Vabariigi Siseministeerium
   
      Ennakkoratkaisukysymykset
   
   
               1)
            
            
               Onko Viro-Latvia -ohjelmaan 2007–2013 osallistuvilla jäsenvaltioilla silloin, kun ne perustavat 11.7.2006 annetun neuvoston asetuksen (EY) N:o 1083/2006 (1) 63 artiklan 1 kohdassa ja 5.7.2006 annetun Euroopan parlamentin ja neuvoston asetuksen (EY) N:o 1080/2006 (2) 14 artiklan 3 kohdassa mainitun seurantakomitean, Euroopan unionista tehdyn sopimuksen 19 artiklan 1 kohdan kolmannen virkkeen ja Euroopan unionin perusoikeuskirjan 47 artiklan 1 kohdan nojalla velvollisuus sopia, mikä tuomioistuin on toimivaltainen ratkaisemaan seurantakomitean päätöksistä nostetut kanteet ja minkä lainsäädännön perusteella kyseiset kanteet ratkaistaan?
            
         
               2)
            
            
               Jos 2.1. kohdassa esitettyyn kysymykseen vastataan myöntävästi, onko tilanteessa, jossa tällaista sopimusta ei ole tehty, 11.7.2006 annetun neuvoston asetuksen (EY) N:o 1083/2006 63 artiklan 2 kohdan mukaista se, että seurantakomitean päätöksestä nostetun kanteen ratkaisee kansallisen oikeuden perusteella sen jäsenvaltion tuomioistuin, jonka kansalaisuus kanteen nostaneella henkilöllä on?
            
         
      (1)  Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11.7.2006 annettu neuvoston asetus (EY) N:o 1083/2006 (EUVL L 210, s. 25).
   
      (2)  Euroopan aluekehitysrahastosta ja asetuksen (EY) N:o 1783/1999 kumoamisesta 5.7.2006 annettu Euroopan parlamentin ja neuvoston asetus (EY) N:o 1080/2006 (EUVL L 210, s. 1).